Document ID: 32010R0599

UREDBA KOMISIJE (EU) št. 599/2010
z dne 8. julija 2010
o spremembi Uredbe (ES) št. 1077/2008 o določitvi podrobnih pravil za izvajanje Uredbe Sveta (ES) št. 1966/2006 o elektronskem zapisovanju in poročanju podatkov o ribolovnih dejavnostih ter daljinskem zaznavanju in razveljavitvi Uredbe (ES) št. 1566/2007
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1966/2006 (1) o elektronskem zapisovanju in poročanju podatkov o ribolovnih dejavnostih ter daljinskem zaznavanju in zlasti člena 5 Uredbe,
ob upoštevanju naslednjega:
(1)
Uredba Sveta (ES) št. 1966/2006 določa sprejetje podrobnih pravil glede oblike zapisa, ki jo morajo nacionalni organi uporabiti za izmenjavo informacij za namene nadzora in inšpekcije.
(2)
Na podlagi uporabe oblike zapisa, določene v Prilogi k trenutno veljavni različici Uredbe Komisije (ES) št. 1077/2008 z dne 3. novembra 2008 o določitvi podrobnih pravil za izvajanje Uredbe Sveta (ES) št. 1966/2006 o elektronskem zapisovanju in poročanju podatkov o ribolovnih dejavnostih ter daljinskem zaznavanju in razveljavitvi Uredbe (ES) št. 1566/2007 (2), in nedavnega razvoja dogodkov v državah članicah je treba to obliko zapisa nadalje izboljšati, da bi zagotovili izmenjavo medsebojno združljivih podatkov v skladu z dogovorjeno obliko XML. Zato je treba Prilogo nadomestiti z novo.
(3)
Ukrep iz te uredbe je v skladu z mnenjem Upravljalnega odbora za ribištvo in ribogojstvo -
SPREJELA NASLEDNJO UREDBO:
Člen 1
Sprememba Uredbe (ES) št. 1077/2008
Uredba (ES) št. 1077/2008 se spremeni:
Priloga se nadomesti z besedilom iz Priloge k tej Uredbi.
Člen 2
Začetek veljavnosti
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. julija 2010

Labels: 12
6